ફિલ્મની મોટા ભાગની સ્ટોરી એના ટ્રેલરમાં જ બતાવી દેવાનું સૌથી મોટું જોખમ એ છે કે એમાં ખૂટતી કડીઓ સ્માર્ટ દર્શકો જાતે જ જોડી લે છે અને મેકર્સે પછી એમાં કંઈક નવું આપવું અનિવાર્ય બની જાય છે. અનફૉર્ચ્યુનેટલી ‘ચક દે ઇન્ડિયા’ અને ‘મૅરી કૉમ’એ જે લીટી તાણી છે એનાથી બહારનું અનએક્સપેક્ટેડ કશું જ આ ફિલ્મ આપતી નથી. માત્ર બે બહેનો વચ્ચેનો સિબલિંગ રાઇવલરીનો એકમાત્ર ટ્વિસ્ટ અહીં નવો છે (જે અગેઇન આપણે ‘બ્રધર્સ’માં જોયેલો). ઈવન જેમણે બૉક્સિંગ પર જ બનેલી હૉલીવુડની ‘મિલ્યન ડૉલર બેબી’ ફિલ્મ જોઈ હશે તેમને અહીં ‘સાલા ખડૂસ’માં માધવન-રિતિકાના આલિંગનના સીનમાં પણ એની છાયા દેખાશે.